Document ID: /roh_data/filtered/fineweb-2-filterrobots_roh.jsonl.gz/65563

La Svizra duai far dapli per promover la pasch. Vinavant duai ella sa concentrar pli fitg sin l'Africa. Quai ha decis oz il Cussegl federal. Il Departament federal da defensiun, protecziun da la populaziun e sport vegn incumbensà, d’elavurar ina strategia correspundenta.
Distanza geografica tar ina zona da conflict na mussia ozendi strusch pli in effect da protecziun, hai num en la communicaziun. Er conflicts ch’èn lunsch davent possian periclitar ils interess svizzers. Conflicts en l’Africa u er l’Orient Central promovian il terrorissem, il commerzi cun umans e la migraziun. Quests svilups hajan er consequenzas per il bainstar da la Svizra.
Or da l'archiv da Radio SRF: